**ג'ון ברייס - פרויקט PHP + MySQL**

**ה- GoldFrame**

**.htaccess**

כל קריאה לעמוד מתחילה מקריאה לאפצ'י, שפונה לקובץ ה- htaccess במחיצה הראשית, שמפנה את כל הקריאות שלא נמצאה להן קובץ על הדיסק, אל Class ה- Routing ב- "controllers/routing.controller.php".

**Bootstrap**

לאחר מכן, נטען קובץ ו-Class ה-Bootstrap, שטוען את כל ההגדרות והמחלקות הקריטיות של שלדת הקוד (Micro-Framework).

**Routing\_Controller + Commands**

לכשסיים לטעון את כל קבצי החובה של שלדת הקוד, הראוטר מטפל בקריאות Post - ע"י קריאה אוטומטית ל- “Command” המתאים לבקשת הפוסט. תפקיד מחלקות ה-Command הן לטפל בקריאה הכוללת נתונים מ-Form בנשלחים כ-Post, לרוב - אינטראקציה מול בסיס הנתונים. כל מחלקות ה- “Commands” יושבים תחת ספריית ה- “/commands”.

**Page\_Controller**

לאחר טיפול בקריאות פוסט, האחריות על הקריאה מועברת ל מנהל העמודים ה- “Page\_Controller”. מנהל העמודים יוצר ומחבר את ה-Header וה-Footer אוטומטית ביחד עם גוף העמוד - כולל כותרת עמוד, טעינה אוטומטית של ה-CSS ב-<head> וכל ה-JS ב-Footer, כדי לייצר טעינה חלקה ומהירה יותר של העמוד.

**Request**

לאחר מכן, מנהל העמודים קורא לעמוד המתאים ששמו נשמר אצל מנהל הקריאה: "Request", במשתנה סטטי-פומבי בשם Request::$command\_name , וטוען את המחלקה שאחראית על ייצור ה-HTML עבור העמוד הנוכחי. כל מחלקות ה- “Pages” יושבים תחת ספריית ”/pages”.

**Template**

עיקר עבודת מחלקות העמודים היא לטעון מבסיס הנתונים את המידע הרלוונטי לעמוד, ולשלוח את הנתונים אל מנהל התבניות - מחלקה בשם "Template", לצורך יצירת עמוד HTML. מנהל התבניות אחראי על טעינת המשתנים לתוך ה-View המתאים. ה-Views מחולקים לשני סוגים - תבנית עמוד ותבנית חלקית. שניהם למעשה קבצי HTML מאוד בסיסיים, עם משתנים מודפסים ב-Echo פשוט. ניתן להוסיף בכל שלב למנהל התבניות פרמטרים, כשתפקיד מנהל התבניות הוא בסה"כ לייצר את תבנית ה-HTML ולהחזיר אותה כמשתנה String פשוט עם המשתנים מוטבעים כבר בתוכו.

**Response**

בסוף כל קריאה, מנהל העמודים שולח את העמוד המוכן - ה-String הפשוט - אל מנהל ה"תגובות" - מחלקה בשם Response. המחלקה אחראית על כל התגובות של השרת לבקשות השונות. למשל, מנהל התגובות יודע להחזיר עמודHTML מלא, יודע לבצע - Redirect, יודע להחזיר תשובת JSON לבקשת Ajax ויודע להחזיר תמונות. לאחר שליחת תשובה לדפדפן, מנהל התשובות מבצע Die() והקריאה מסתיימת.

**Custom\_Exception**

טיפול ב'מקרים חריגים' - Exceptions, מתבצע ע"י מנהל החריגות, מחלקה בשם - “Custom\_Exception”. במקרה והוכרזה חריגה, מנהל החריגות מבצע קריאה חדשה למנהל העמוד, ומעביר לו את הודעת השגיאה שיש להציג למשתמש בגוף העמוד, כמשתנה בשם “Message”.